Številka: 60301-5/2023/5

Datum: 25. 5. 2023

Na podlagi sedmega odstavka 40. člena Zakona o visokem šolstvu (Uradni list RS,
št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US, 54/22 – ZUPŠ-1 in
100/22 – ZSZUN), šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13,
47/13 – ZDU-1G, 65/14, 55/17 in 163/22) in 28. člena Pravilnika o razpisu za vpis in izvedbi vpisa v visokem šolstvu (Uradni list RS, št. 6/22 in 4/23) je Vlada Republike Slovenije na 51. redni seji dne 25. 5. 2023 pod točko 7 sprejela naslednji

S K L E P

o soglasju k omejitvam vpisa in povečanju števila razpisanih mest v dodiplomske in enovite magistrske študijske programe na javnih in koncesioniranih visokošolskih zavodih v študijskem letu 2023/2024

I

Vlada Republike Slovenije je dala soglasje k omejitvam vpisa, ki so jih sprejeli:

* Senat Univerze v Ljubljani na seji dne 22. 11. 2022, na korespondenčni seji, ki je potekala od 27. do 30. 1. 2023, in na seji dne 25. 4. 2023;
* Senat Univerze v Mariboru na sejah dne 22. 11. 2022 in 8. 12. 2022, na korespondenčni seji dne 27. 1. 2023 in na seji dne 10. 5. 2023;
* Senat Univerze na Primorskem na seji dne 16. 11. 2022;
* Senat Univerze v Novi Gorici na seji dne 23. 11. 2022;
* Senat Alma Mater Europaea – Evropskega centra, Maribor, na seji dne 19. 4. 2023 za redni študij po visokošolskem strokovnem študijskem programu Zdravstvena nega za kraj izvajanja Maribor in Murska Sobota;
* Senat Fakultete za dizajn na 6. redni seji dne 19. 4. 2023 za redni študij po visokošolskem strokovnem študijskem programu prve stopnje Dizajn za smeri Notranja oprema in Vizualne komunikacije za kraj izvajanja Trzin;
* Senat Fakultete za uporabne družbene študije v Novi Gorici na 24. korespondenčni seji dne 30. 11. 2022 za redni študij po visokošolskem strokovnem študijskem programu prve stopnje Mediji in novinarstvo za kraj izvajanja Ljubljana;
* Senat Fakultete za zdravstvene in socialne vede Slovenj Gradec na seji dne 17. 4. 2023 za redni študij po visokošolskem strokovnem študijskem programu prve stopnje Zdravstvena nega za kraj izvajanja Slovenj Gradec;
* na podlagi pooblastila Senata Fakultete za zdravstvene vede v Celju z dne 23. 11. 2022 dekan Fakultete za zdravstvene vede v Celju dne 18. 4. 2023 za redni študij po visokošolskem strokovnem študijskem programu prve stopnje Zdravstvena nega za kraj izvajanja Celje.

II

Vlada Republike Slovenije je dala soglasje k povečanju rednih vpisnih mest z omejitvijo vpisa v skladu s sklepom Senata Univerze v Ljubljani z dne 25. 4. 2023 in sklepom Senata Univerze v Mariboru z dne 10. 5. 2023 na:

* enovitem magistrskem študijskem programu Medicina na Univerzi v Ljubljani, Medicinski fakulteti z 205 na 220,
* enovitem magistrskem študijskem programu Splošna medicina na Univerzi v Mariboru, Medicinski fakulteti s 106 na 110,
* interdisciplinarnem univerzitetnem študijskem programu prve stopnje Računalništvo in matematika na Univerzi v Ljubljani, Fakulteti za računalništvo in informatiko ter Univerzi v Ljubljani, Fakulteti za matematiko in fiziko s 40 na 44,
* univerzitetnem dvopredmetnem študijskem programu prve stopnje
Prevajalstvo – slovenščina – angleščina na Univerzi v Ljubljani, Filozofski fakulteti z
11 na 16,
* univerzitetnem študijskem programu prve stopnje Človek in medosebni odnosi, smer: Zakonska in družinska terapija ter svetovanje (Ljubljana) na Univerzi v Ljubljani, Teološki fakulteti s 15 na 25,
* univerzitetnem študijskem programu prve stopnje Glasbena umetnost na Univerzi v Ljubljani, Akademiji za glasbo s 60 na 65 mest,
* visokošolskem strokovnem študijskem programu prve stopnje Prometna tehnologija in transportna logistika na Univerzi v Ljubljani, Fakulteti za pomorstvo in promet s 60 na
69 in
* visokošolskem strokovnem študijskem programu prve stopnje Geodetsko inženirstvo in upravljanje nepremičnin na Univerzi v Ljubljani, Fakulteti za gradbeništvo in geodezijo s 30 na 37.

III

Seznam študijskih programov iz I. in II. točke tega sklepa je sestavni del tega sklepa.

IV

Ta sklep se javno objavi na spletnih straneh Ministrstva za visoko šolstvo, znanost in inovacije.

Barbara Kolenko Helbl

generalna sekretarka

Priloga:

* Seznam vpisnih mest po dodiplomskih in enovitih magistrskih študijskih programih z omejitvijo vpisa v študijskem letu 2023/2024

Prejmejo:

* Univerza v Ljubljani
* Univerza na Primorskem
* Univerza v Mariboru
* Univerza v Novi Gorici
* Alma Mater Europaea – Evropski center, Maribor
* Fakulteta za dizajn
* Fakulteta za uporabne družbene študije v Novi Gorici
* Fakulteta za zdravstvene in socialne vede Slovenj Gradec
* Fakulteta za zdravstvene vede v Celju

V vednost:

* ministrstva
* vladne službe